Qozogʻiston norozilik namoyishlari. 2022-yilgi Qozogʻiston norozilik namoyishlari — Qozogʻistonning Janaoʻzen shahrida 2022-yilning 2-yanvarida boshlanib, boshqa shaharlariga tarqab ketgan norozilik namoyishlaridir. Noroziliklar avvalboshda suyultirilgan gaz narxi koʻtarilishi ortidan kelib chiqdi. Namoyishchilar mamlakatning boshqa shaharlariga, jumladan eng yirik shahri boʻlmish Olmaota koʻchalariga chiqishdi. Qosim-Joʻmart Toqayev bunga javoban 5-yanvar sanasida Mangʻistau viloyati va Olmaotada favqulodda holat eʼlon qildi.